Allison Johnson

Allison Johnson on suomalaissukuinen yhdysvaltalainen yritysjohtaja, joka toimi vuosina 2005–2011 Applen maailmanlaajuisen markkinoinnin johtajana ja vastasi muun muassa ensimmäisen iPhonen ja iPadin lanseerauksista. Sitä ennen Johnson toimi vuosina 1999–2005 Hewlett-Packardin viestintäjohtajana ja vastasi muun muassa HP:n ja Compaqin fuusioviestinnästä.

Vuodesta 2011 Johnson on toiminut perustamassaan San Franciscoon markkinoinnin suunnittelutoimistossa nimeltä West, johon alkuvaiheessa sijoitti varojaan myös Twitterin perustaja Jack Dorsey. Toimiston asiakkaana oli Bluetooth-pienlaitteita valmistanut Jawbone, mutta sen konkurssin takia West on irtisanonut suuren osan henkilöstöstään. Johnsonin myöhempiin asiakkaisiin kuuluu muun muassa suomalainen avaruusmediayhtiö Space Nation.

Allison Johnsonin isoäidin sukunimi on Piippo, ja suku on kotoisin Piippolasta. Johnson puhuu jonkin verran suomea ja on lapsena tottunut saunomaan.

Lähteet

Syntymävuosi puuttuu
Elävät henkilöt
Yhdysvaltalaiset yritysjohtajat
Applen henkilöstö
Amerikansuomalaiset henkilöt